2015R2072 — DA — 01.01.2016 — 000.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

RÅDETS FORORDNING (EU) 2015/2072

af 17. november 2015

om fastsættelse for 2016 af fiskerimuligheder for visse fiskebestande og grupper af fiskebestande i Østersøen og om ændring af forordning (EU) nr. 1221/2014 og (EU) 2015/104







KAPITEL I

GENERELLE BESTEMMELSER

Artikel 1

Genstand

Denne forordning fastsætter fiskerimulighederne for visse fiskebestande og grupper af fiskebestande i Østersøen for 2016.

Artikel 2

Anvendelsesområde

Denne forordning gælder for EU-fiskerfartøjer, der fisker i Østersøen.

Artikel 3

Definitioner

I denne forordning forstås ved:

1) »ICES« : Det Internationale Havundersøgelsesråd

2) »Østersøen« : ICES-afsnit IIIb, IIIc og IIId

3) »underafsnit« : ICES-underafsnit af Østersøen som defineret i bilag I til Rådets forordning (EF) nr. 2187/2005 ( 1 )

4) »fiskerfartøj« : fartøj, der er udstyret til kommerciel udnyttelse af havets biologiske ressourcer

5) »EU-fiskerfartøj« : fiskerfartøj, der fører en medlemsstats flag og er registreret i Unionen

6) »bestand« : en biologisk ressource i havet, der forekommer i et givet forvaltningsområde

7) »samlet tilladt fangstmængde« (TAC) : den mængde af hver bestand, der kan: i) fanges i løbet af et år for fiskeri, der er omfattet af en landingsforpligtelse i henhold til artikel 15 i forordning (EU) nr. 1380/2013, eller ii) landes i løbet af et år for fiskeri, der ikke er omfattet af en landingsforpligtelse i henhold til artikel 15 i forordning (EU) nr. 1380/2013

8) »kvote« : en andel af den TAC, som er tildelt Unionen, en medlemsstat eller et tredjeland.







KAPITEL II

FISKERIMULIGHEDER

Artikel 4

TAC'er og tildelinger

TAC'erne, kvoterne og de funktionelt tilknyttede betingelser, hvis det er relevant, er fastsat i bilaget.

Artikel 5

Særlige bestemmelser om tildelinger af fiskerimuligheder

Den fordeling af fiskerimuligheder mellem medlemsstaterne, der er fastsat i nærværende forordning, er ikke til hinder for:

a) udvekslinger, jf. artikel 16, stk. 8, i forordning (EU) nr. 1380/2013

b) nedsættelser og omfordelinger, jf. artikel 37 i forordning (EF) nr. 1224/2009

c) supplerende landinger, jf. artikel 3 i forordning (EF) nr. 847/96 eller artikel 15, stk. 9, i forordning (EU) nr. 1380/2013

d) tilbageholdelse af mængder, jf. artikel 4 i forordning (EF) nr. 847/96, eller overførsel af mængder, jf. artikel 15, stk. 9, i forordning (EU) nr. 1380/2013

e) nedsættelser, jf. artikel 105, 106 og 107 i forordning (EF) nr. 1224/2009.

Artikel 6

Betingelser for landing af fangster og bifangster, der ikke er omfattet af landingsforpligtelsen

1. Fangster af arter, der er underlagt fangstbegrænsninger, og som er fanget i fiskerier som omhandlet i artikel 15, stk. 1, i forordning (EU) nr. 1380/2013, er omfattet af den landingsforpligtelse, der er fastsat i nævnte forordnings artikel 15.

2. Fangster og bifangster af rødspætte må kun opbevares om bord eller landes, hvis fangsterne er taget af EU-fiskerfartøjer, der fører en medlemsstats flag, og hvis den pågældende medlemsstat har en kvote, under forudsætning af at denne kvote ikke er opbrugt.

3. De bestande af ikkemålarter inden for de sikre biologiske grænser, der er omhandlet i artikel 15, stk. 8, i forordning (EU) nr. 1380/2013, er anført i bilaget med henblik på den undtagelse fra pligten til at modregne fangster i den relevante kvote, der er fastsat i samme artikel.







KAPITEL III

FLEKSIBILITET I FASTSÆTTELSEN AF FISKERIMULIGHEDER FOR SÅ VIDT ANGÅR VISSE BESTANDE

Artikel 7

Ændring af forordning (EU) 2015/104

I forordning (EU) 2015/104 indsættes følgende artikel:

»Artikel 18a

Fleksibilitet i fastsættelsen af fiskerimuligheder for så vidt angår visse bestande

1. Denne artikel finder anvendelse på følgende bestande:

a) makrel i område IIIa og IV; EU-farvande i IIa, IIIb, IIIc og IIId

b) makrel i område VI, VII, VIIIa, VIIIb, VIIId og VIIIe; EU-farvande og internationale farvande i Vb; internationale farvande i IIa, XII og XIV

c) makrel i norske farvande i IIa og IVa

d) sild i EU-farvande, norske farvande og internationale farvande i I og II

e) sild i Nordsøen nord for 53° N

f) sild i område IVc og VIId

g) sild i område VIIa, VIIg, VIIh, VIIj og VIIk

h) hestemakrel i EU-farvande i IIa, IVa, VI, VIIa-c, VIIe-k, VIIIa, VIIIb, VIIId og VIIIe; i EU-farvande og internationale farvande i Vb; i internationale farvande i XII og XIV.

2. De mængder på op til 25 % af en medlemsstats oprindelige kvote af de i stk. 1, litra d)-h), anførte bestande, der ikke er udnyttet i 2015, lægges til med henblik på beregningen af den pågældende medlemsstats kvote for den relevante bestand for 2016. Andelen er 17,5 % for de i stk. 1, litra a)-c), anførte bestande. Der tages højde for mængder, der overføres til andre medlemsstater i henhold til artikel 16, stk. 8, i forordning (EU) nr. 1380/2013, og mængder, der trækkes fra i henhold til artikel 37, 105 og 107 i forordning (EF) nr. 1224/2009, i forbindelse med fastsættelsen af udnyttede og uudnyttede mængder i henhold til nærværende stykke.

3. Hvis en medlemsstat har gjort brug af muligheden i denne artikels stk. 2 for så vidt angår en bestemt bestand, må ingen anden fleksibilitet med hensyn til overførsel af uudnyttede fiskerimuligheder anvendes på den pågældende bestand.«

Artikel 8

Ændring af forordning (EU) nr. 1221/2014

I forordning (EU) nr. 1221/2014 indsættes følgende artikel:

»Artikel 5a

Fleksibilitet i fastsættelsen af fiskerimuligheder for så vidt angår visse bestande

1. Denne artikel finder anvendelse på følgende bestande:

a) sild i ICES-underafsnit 30-31

b) sild i EU-farvande i ICES-underafsnit 25-27, 28.2, 29 og 32

c) sild i ICES-underafsnit 28.1

d) brisling i EU-farvande i ICES-underafsnit 22-32.

2. De mængder på op til 25 % af en medlemsstats oprindelige kvote af de i stk. 1 anførte bestande, der ikke er udnyttet i 2015, lægges til med henblik på beregningen af den pågældende medlemsstats kvote for den relevante bestand for 2016. Der tages højde for mængder, der overføres til andre medlemsstater i henhold til artikel 16, stk. 8, i forordning (EU) nr. 1380/2013, og mængder, der trækkes fra i henhold til artikel 37, 105 og 107 i forordning (EF) nr. 1224/2009, i forbindelse med fastsættelsen af udnyttede og uudnyttede mængder i henhold til nærværende stykke.

3. Hvis en medlemsstat har gjort brug af muligheden i stk. 2 for så vidt angår en bestemt bestand, må ingen anden fleksibilitet med hensyn til overførsel af uudnyttede fiskerimuligheder anvendes på den pågældende bestand.«







KAPITEL IV

AFSLUTTENDE BESTEMMELSER

Artikel 9

Dataindberetning

Når medlemsstaterne i henhold til artikel 33 og 34 i forordning (EF) nr. 1224/2009 sender data om de mængder, der er fanget eller landet af de enkelte bestande, til Kommissionen, skal de anvende de bestandskoder, som er fastsat i bilaget til nærværende forordning.

Artikel 10

Fleksibilitet

1. Medmindre andet er fastsat i bilaget til nærværende forordning, finder artikel 3 i forordning (EF) nr. 847/96 anvendelse på de bestande, der er underlagt en præventiv TAC, og artikel 3, stk. 2 og 3, samt artikel 4 i den pågældende forordning finder anvendelse på de bestande, der er underlagt en analytisk TAC.

2. Artikel 3, stk. 2 og 3, og artikel 4 i forordning (EF) nr. 847/96 anvendes ikke, hvis en medlemsstat anvender den årsbaserede fleksibilitet, der er omhandlet i artikel 15, stk. 9, i forordning (EU) nr. 1380/2013.

Artikel 11

Ikrafttræden

Denne forordning træder i kraft dagen efter offentliggørelsen i Den Europæiske Unions Tidende.

Den anvendes fra den 1. januar 2016.

Dog anvendes artikel 7 og 8 med virkning fra den 1. januar 2015

Denne forordning er bindende i alle enkeltheder og gælder umiddelbart i hver medlemsstat.









BILAG

TAC'er for EU-fiskerfartøjer i områder, hvor der gælder TAC'er angivet pr. art og pr. område

I nedenstående skemaer fastsættes TAC'erne og kvoterne (i ton levende vægt, medmindre andet er angivet) for hver bestand og de funktionelt tilknyttede betingelser.

Medmindre andet er angivet, er henvisningerne til fiskeriområder henvisninger til ICES-afsnit.

Fiskebestandene er anført i alfabetisk rækkefølge efter arternes latinske navne.

Med henblik på anvendelsen af denne forordning gives følgende sammenlignende oversigt over de latinske navne og de almindeligt anvendte navne:







Videnskabeligt navn Alfa-3-kode Almindeligt anvendt navn Clupea harengus HER Sild Gadus morhua COD Torsk Pleuronectes platessa PLE Rødspætte Salmo salar SAL Laks Sprattus sprattus SPR Brisling







Art: Sild Clupea harengus Område: Underafsnit 30-31 HER/3D30.; HER/3D31. Finland 99 098 Sverige 21 774 Unionen 120 872 TAC 120 872 Analytisk TAC







Art: Sild Clupea harengus Område: Underafsnit 22-24 HER/3B23.; HER/3C22.; HER/3D24. Danmark 3 683 Tyskland 14 496 Finland 2 Artikel 6, stk. 3, i denne forordning finder anvendelse. Polen 3 419 Sverige 4 674 Unionen 26 274 TAC 26 274 Analytisk TAC Artikel 3, stk. 2 og 3, i forordning (EF) nr. 847/96 finder ikke anvendelse. Artikel 4 i forordning (EF) nr. 847/96 finder ikke anvendelse.







Art: Sild Clupea harengus Område: EU-farvande i underafsnit 25-27, 28.2, 29 og 32 HER/3D25.; HER/3D26.; HER/3D27.; HER/3D28.2; HER/3D29.; HER/3D32. Danmark 3 905 Tyskland 1 035 Estland 19 942 Artikel 6, stk. 3, i denne forordning finder anvendelse. Finland 38 927 Letland 4 921 Litauen 5 182 Polen 44 224 Sverige 59 369 Unionen 177 505 TAC Ikke relevant Analytisk TAC







Art: Sild Clupea harengus Område: Underafsnit 28.1 HER/03D.RG Estland 16 124 Letland 18 791 Artikel 6, stk. 3, i denne forordning finder anvendelse. Unionen 34 915 TAC 34 915 Analytisk TAC







Art Torsk Gadus morhua Område: EU-farvande i underafsnit 25-32 COD/3D25.; COD/3D26.; COD/3D27.; COD/3D28.; COD/3D29.; COD/3D30.; COD/3D31.; COD/3D32. Danmark 9 451 Tyskland 3 760 Estland 921 Finland 723 Letland 3 514 Litauen 2 315 Polen 10 884 Sverige 9 575 Unionen 41 143 TAC Ikke relevant Præventiv TAC Artikel 3, stk. 2 og 3, i forordning (EF) nr. 847/96 finder ikke anvendelse. Artikel 4 i forordning (EF) nr. 847/96 finder ikke anvendelse.







Art: Torsk Gadus morhua Område: Underafsnit 22-24 COD/3B23.; COD/3C22.; COD/3D24. Danmark 5 552 (1) Tyskland 2 715 (1) Estland 123 (1) Finland 109 (1) Letland 459 (1) Litauen 298 (1) Polen 1 486 (1) Sverige 1 978 (1) Unionen 12 720 (1) TAC 12 720 (1) Analytisk TAC Artikel 3, stk. 2 og 3, i forordning (EF) nr. 847/96 finder ikke anvendelse. Artikel 4 i forordning (EF) nr. 847/96 finder ikke anvendelse. (1) Denne kvote må fiskes fra den 1. januar til den 14. februar og fra den 1. april til den 31. december 2016.







Art: Rødspætte Pleuronectes platessa Område: EU-farvande i underafsnit 22-32 PLE/3B23.; PLE/3C22.; PLE/3D24.; PLE/3D25.; PLE/3D26.; PLE/3D27.; PLE/3D28.; PLE/3D29.; PLE/3D30.; PLE/3D31.; PLE/3D32. Danmark 2 890 Tyskland 321 Polen 605 Sverige 218 Unionen 4 034 TAC 4 034 Analytisk TAC







Art: Laks Salmo salar Område: EU-farvande i underafsnit 22-31 SAL/3B23.; SAL/3C22.; SAL/3D24.; SAL/3D25.; SAL/3D26.; SAL/3D27.; SAL/3D28.; SAL/3D29.; SAL/3D30.; SAL/3D31. Danmark 19 879 (1) Tyskland 2 212 (1) Estland 2 020 (1) Finland 24 787 (1) Letland 12 644 (1) Litauen 1 486 (1) Polen 6 030 (1) Sverige 26 870 (1) Unionen 95 928 (1) TAC Ikke relevant Analytisk TAC Artikel 3, stk. 2 og 3, i forordning (EF) nr. 847/96 finder ikke anvendelse. Artikel 4 i forordning (EF) nr. 847/96 finder ikke anvendelse. (1) Antal fisk.







Art: Laks Salmo salar Område: EU-farvande i underafsnit 32 SAL/3D32. Estland 1 344 (1) Finland 11 762 (1) Unionen 13 106 (1) TAC Ikke relevant Præventiv TAC (1) Antal fisk.

▼M1







Art: Brisling Sprattus sprattus Område: EU-farvande i underafsnit 22-32 SPR/3B23; SPR/3C22; SPR/3D24; SPR/3D25; SPR/3D26; SPR/3D27; SPR/3D28; SPR/3D29; SPR/3D30; SPR/3D31; SPR/3D32. Danmark 19 958 Tyskland 12 644 Estland 23 175 Finland 10 447 Letland 27 990 Litauen 10 125 Polen 59 399 Sverige 38 582 Unionen 202 320 TAC Ikke relevant Artikel 6, stk. 3, i denne forordning anvendes.Analytisk TAC